D Onbekleede Maja

D onbekleede Maja övv D nackße Maja es ö Beld va Francisco de Goya, dat hä tösche d Joohre 1797 un 1800 jemold had. Dat Beld hängd hüü z dachs em Museo del Prado.

 Jätt va vreuer 
Dat Beld wood va Goya orsprönglich onger dä Naam La maja desnuda, watt met D nackde Schünne övversatze weed. Dobeij wood ävver önö Vähler jemaad un D nackße Maja koom öruss. Dat Beld wood ä Öl jemohld un zeechd ön Vrau, di ohne Kleer op ö Kösse litt. Watt dat Beld besongisch maad, es, da töt dat ischde Beld es, dat en d westliche Konst Schamhoore zeechd.

Goya wood wäje dat Beld vöör d spanische Inquisitiun jeschleevd. Hä solld ussaare, vöör wäm dat Beld jemaad woode woch. Watt hä jesaad hod, es net övverlävverd ävver hä vorloor singe Titel als Mohler van dr Könnigshoff.

1930 joov d Spanie viir Breefmarke öruss, di Belder va Goya zeechde. D nackde Maja woch och dobeij.

D Bekleede Maja
miniatur|Bekleede Maja
Goya mohlde nävver d nackde Maja och ö Beld, dat dösälve Vrau met Kleer zeechd. Beede ongerscheede sich sonß dörch nüüß. Övver dat Beld es winnich bekannd. Öt weed vormuud, dato p dat Beld d Häzojin va Alba woch, ön Persun, di döck zösamme met Goya jeseeh wood un völl Lüüh sproche dova, dat di zwei ö Küddelche hodde, watt ävver ni bewesse wäde kutt.

Saachjrupp:Beld